open-index/open-wikipedia-markdown huggingface dataset:
Filip Mladenović

**Filip Mladenović** (serbia kirillitsas Филип Mлaдeнoвић; sündinud 15. augustil 1991 Čačakis) on Serbia jalgpallur, kes mängib vasakkaitsjana Kreeka kõrgliigaklubis Panathinaikόs ja Serbia jalgpallikoondises.

Ta alustas klubikarjääri kodulinnaklubis Čačaki Borac, debüteerides Serbia kõrgliigas hooajal 2010/11. Klubikarjääri jooksul on ta mänginud veel Serbia suurklubis Belgradi Crvena zvezda (2012–2013), Valgevene kõrgliigaklubis Borissovi BATE (2014–2015), Saksamaa kõrgliigaklubis 1. FC Köln (2016), Belgia kõrgliigaklubis Standard Liège (2017) ning Poola kõrgliigaklubides Gdański Lechia (2018–2020) ja Varssavi Legia (2020–2023).

Panathinaikόsega sõlmis ta 2023. aasta juunis kaheaastase lepingu.

Oma riigi meistriks on Mladenović tulnud BATE ja Legiaga, võitnud karika Crvena zvezda, BATE ja Lechiaga ning superkarika BATE ja Lechiaga. Hooajal 2020/21, mil ta tuli Legiaga Poola meistriks, valiti Mladenović Poola kõrgliiga hooaja parimaks mängijaks ja parimaks kaitsjaks.

Serbia jalgpallikoondises tegi Mladenović debüüdi 31. mail 2012 mängus Prantsusmaa vastu. Ta kuulus Serbia koondisse 2022. aasta maailmameistrivõistlustel.

## Saavutused
;Crvena zvezda
*Serbia karikas: 2011–12
;Borissovi BATE
*Valgevene kõrgliiga (2): 2014, 2015
*Valgevene karikas: 2014–15
*Valgevene superkarikas (2): 2014, 2015
;Gdański Lechia
*Poola karikas: 2019
*Poola superkarikas: 2019
;Varssavi Legia
*Ekstraklasa: 2020–21
*Poola karikas: 2023

## Viited
Sântana (Rumeenia)

**Sântana** (saksa keeles *Neusanktanna*, ungari keeles *Újszentanna*) on linn Rumeenias Aradi maakonnas. Linn asub ajaloolises Krisaania piirkonnas, maakonnakeskusest Aradist ligikaudu 23 km kirdes, Ungari piirist umbes 17 km kaugusel.

Linna haldusalasse kuulub üks küla: Caporal Alexa (*Erdőskerek*).

Sântana on oluline maantee- ja raudteesõlm.

Asulat on esmamainitud 1334. aastal. Linnaõigused sai Sântana 23. detsembril 2003.

2011. aasta rahvaloenduse andmetel oli linna elanikest rumeenlasi 79,79%, mustlasi 8,38%, sakslasi 2,91%, ungarlasi 1,94% ja teistest rahvustest inimesi 0,2%. Rahvus oli teadmata 6,76%-l inimestest.

## Viited
Miltiádis Tentóglou

**Miltiádis Tentóglou** (kreeka keeles Μιλτιάδης Τεντόγλου; sündinud 18. märtsil 1998 Grevenás) on Kreeka kergejõustiklane, kaugushüppaja.

Ta võitis 2018. aasta Euroopa meistrivõistlustel Berliinis kuldmedali tulemusega 8.25.

2019. aasta Euroopa sisemeistrivõistlustel Glasgow's hüppas ta 8.38 ning võitis kuldmedali. 

2021. aasta Euroopa sisemeistrivõistlustel kaitses ta tiitlit tulemusega 8.35. Tokyo olümpiamängudel tuli ta 8.41-ga kuubalaste Juan Miguel Echevarría ja Maykel Massó ees olümpiavõitjaks.

2022. aasta sisemaailmameistrivõistlustel Belgradis võitis Tentóglou 8.55-ga. Maailmameistrivõistlustel Eugene'is hüppas ta 8.32 ning oli hiinlase Wang Jianani järel teine. Euroopa meistrivõistlustel Münchenis tuli ta teist korda Euroopa meistriks, hüpates finaalis võistluste rekordi 8.52. Hooaja lõpus võitis ta ka Teemantliiga finaaletapi Zürichis.

2023. aasta Euroopa sisemeistrivõistlustel tuli ta tulemusega 8.30 kolmandat korda Euroopa sisemeistriks. Maailmameistrivõistlustel Budapestis tuli ta tulemusega 8.52 Jamaica kaugushüppajate Wayne Pinnocki ja Tajay Gayle'i ees esimest korda maailmameistriks.

2024. aasta sisemaailmameistrivõistlustel Glasgow's võitis Tentóglou kudmedali tulemusega 8.22. Ta edestas samuti 8.22 hüpanud ja hõbemedali võitnud Mattia Furlanit paremuselt teiste katsete võrdluses. Juunis toimunud Euroopa meistrivõistlustel Roomas tuli ta kolmandat korda Euroopa meistriks, hüpates finaalis võistluste rekordi 8.65. 2024. aasta suveolümpiamängudel Pariisis tuli ta tullemusega 8.48 teist korda olümpiavõitjaks.

## Isiklikud rekordid
### Välisrekordid

### Siserekordid

Allikas: Rahvusvaheline Kergejõustikuliit

## Viited

## Välislingid
*
Strahinja Pavlović

**Strahinja Pavlović** (serbia kirillitsas Страхиња Павловић; sündinud 24. mail 2001 Šabacis) on Serbia jalgpallur, kes mängib keskkaitsjana Austria kõrgliigaklubis Salzburgi Red Bull ja Serbia jalgpallikoondises.

Ta alustas klubikarjääri Serbia klubis FK Partizan. Klubi põhimeeskonnas debüteeris ta Serbia kõrgliigas hooajal 2018/19.

2020. aasta talvel liitus ta Prantsusmaa kõrgliigaklubiga Monaco, kuid jäi hooaja lõpuni laenule Partizani. Monaco meeskonnas Pavlović järgmistel hooaegadel põhimängijaks ei saanud, saades kirja 12 mängu. Hooaja 2020/21 teises pooles oli ta laenul Belgia kõrgliigaklubis Cercle Brugge ja hooaja 2021/22 teises pooles Šveitsi kõrgliigaklubis FC Basel.

2022. aasta juulis sõlmis ta viieaastase lepingu Salzburgi Red Bulliga.

Serbia jalgpallikoondises tegi Pavlović debüüdi 3. septembril 2020 UEFA Rahvuste Liiga mängus Venemaa vastu. Koondisekarjääri esimese värava lõi ta 7. juunil 2021 sõprusmängus Jamaica vastu. Ta kuulub Serbia koondisse 2022. aasta maailmameistrivõistlustel.

## Saavutused
;Partizan
*Serbia karikas: 2018–19

## Viited
Nicolas Nkoulou

**Nicolas Julio Nkoulou Ndoubena** (sündinud 27. märtsil 1990 Yaoundé) on Kameruni jalgpallur, kes mängib keskkaitsjana Kreeka kõrgliigaklubis Aris ja Kameruni jalgpallikoondises.

Nkoulou hakkas jalgpalli mängima kodumaal Kadji spordiakadeemias. 2007. aastal sõlmis ta lepingu Prantsusmaa klubiga Monaco. Monaco põhimeeskonnas mängis Nkoulou Prantsusmaa kõrgliigas aastatel 2008–2010 kokku kolm hooaega.

2011. aasta juunis sõlmis ta lepingu Prantsusmaa kõrgliigaklubiga Marseille Olympique. Seal mängis ta kokku viis hooaega. Hooaegadel 2011/12 ja 2012/13 valiti ta Prantsusmaa kõrgliiga hooaja sümboolsesse koosseisu. 2012. aastal võitis ta Marseillega Coupe de la Ligue'i. Samal aastal valiti Nkoulou lisaks Marseille hooaja parimaks mängijaks.

2016. aasta juunis sõlmis ta lepingu Prantsusmaa kõrgliigaklubiga Lyoni Olympique. Hooaeg 2016/17 ei osutunud tema jaoks seal edukaks ja 2017. aasta augustis läks ta laenule Itaalia kõrgliigaklubisse Torino, kellega ta sõlmis hooaja lõpus püsiva lepingu. Torinos mängis Nkoulou kokku neli hooaega.

2021. aasta oktoobris sõlmis ta üheaastase lepingu Inglismaa kõrgliigaklubiga Watford.

2022. aasta augustis sõlmis ta kaheaastase lepingu Arisega.

Kameruni jalgpallikoondises tegi Nkoulou debüüdi 19. novembril 2008 sõprusmängus Lõuna-Aafrika Vabariigi vastu. Koondisekarjääri esimese värava lõi ta 26. märtsil 2016, kui Aafrika rahvaste karikavõistluste valikmängus kohtuti taas Lõuna-Aafrika Vabariigiga. 2017. aastal tuli ta Kameruni koondisega Aafrika meistriks. 2017. aasta Aafrika rahvaste karikavõistluste finaalis alistati Egiptus 2:1 ning Nkoulou lõi selles mängus oma teise koondisevärava, kui viigistas teisel poolajal mängu. Ta on kuulunud Kameruni koondisse veel kahtedel Aafrika rahvaste karikavõistlustel (2010 ja 2015) ning kolmedel maailmameistrivõistlustel (2010, 2014 ja 2022). 2008. aasta suveolümpiamängude jalgpalliturniiril osales ta Kameruni olümpiavõistkonna koosseisus.

## Viited

## Välislingid
Mikk Mägi

**Mikk Mägi** (sündinud 5. juulil 1987 Tallinnas) on eesti stsenarist, lavastaja, produtsent, animaator, näitleja ning VJ.

Ta lõpetas aastal 2015 Eesti Kunstiakadeemia animatsiooni eriala. Aastal 2011 võtsid üle Mikk Mägi, Jaagup Metsalu ning Erik Heinsalu Daniel Müntineni asutatud animastuudio BOP Animation.

Mikk Mägi käe all on valmimas Mait Metsanurga romaani "Ümera jõel" põhjal samanimeline täispikk mängufilm.

## Filmograafia

### Täispikad filmid

* 2019 "Vanamehe film" - kaasrežissöör Oskar Lehemaa

### Lühifilmid

* 2014 "Vanamehe multikas" - kaasrežissöör Peeter Ritso
* 2015 "Borders"
* 2018 "Pööriöö"
* 2022 "Vanamees ja põrsauss"
* 2023 "Pilt, mis öösel liigutas" - animafilm kogumikus "Kaka, kevad ja teised"

### Muusikavideod

* 2015 Tommy Cash "Prorapsuperstar" - kaasrežissöör Sander Joon
* 2021 5MIINUST "Koptereid"

## Isiklikku
Mikk Mägi ema oli raamatuillustraator ja graafik Eevi Valdov.

## Viited
Jaundegumnieki

**Jaundegumnieki** on küla (*mazciems*) Lätis Madona piirkonnas Ošupe vallas.

Jaundegumnieki asub valla keskosas Asna jõe kaldal. Sinna jääb Jaundegumnieki bussipeatus.

Aastal 2008 oli külas 24 elanikku.

## Viited
Salonta

**Salonta** (ungari keeles *Nagyszalonta*, *Szalonta*, saksa keeles *Grosssalontha*) on linn Rumeenias Bihori maakonnas. Salonta asub ajaloolises Krisaania piirkonnas, Ungari piirist ligikaudu 7 km kaugusel.

2011. aasta rahvaloenduse andmetel oli linna elanikest ungarlasi 55,64%, rumeenlasi 37,06%, mustlasi 2,31% ja teistest rahvustest inimesi 0,45%. Rahvus oli teadmata 4,52%-l elanikest.

Salontas on sündinud ungari luuletaja János Arany (1817–1882).

## Viited
Băile Herculane

**Băile Herculane** (ladina keeles *Aqua Herculis*, saksa keeles *Herkulesbad*, ungari keeles *Herkulesfürdő*) on linn Rumeenias Caraș-Severini maakonnas. Linn asub ajaloolises Banaadi piirkonnas Cerna jõe orus, Bulgaaria piirist ligikaudu 17 km kaugusel.

Linna haldusalasse kuulub üks küla: Pecinișca (ungari keeles *Pecsenyeska*).

Băile Herculane on Rumeenia vanim kuurortlinn ja üks vanimaid kuurortlinnu maailmas. Roomlased asutasid Aqua Herculi spaa aastal 153 eKr.

2011. aasta rahvaloenduse andmetel oli linna elanikest rumeenlasi 86,7%, mustlasi 2,21% ja teistest rahvustest inimesi 1,19%. Rahvus oli teadmata 9,88%-l elanikest.

## Viited
Kreen (perekonnanimi)

**Kreen** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kreen 40 inimesel: 16 mehel ja 24 naisel. Perekonnanimede levikult oli Kreen meeste puhul 7873. kohal ja naiste puhul 5509. kohal. Perekonnanime Kreen kandja oli keskmiselt 46 aasta vanune.

19. sajandi algul pandi pärisorjusest vabastamise käigus Virumaal Jõhvi, Viru-Jaagupi ja Väike-Maarja kihelkonnas, Harjumaal Kuusalu ja Keila kihelkonnas, Läänemaal Kullamaa kihelkonnas, Järvamaal Peetri kihelkonnas ning Tartumaal Kursi kihelkonnas asuvates mõisavaldades 11 korral talupoegadele nimeks Kreen, Green, Gren, Grehn, Krehn (normaliseeritult Kreen). 

Nimede eestistamise käigus loobuti 1937., 1938. ja 1939. aastal nimest Kreen 4 juhul ning uueks nimeks võeti Kaasiku, Kiir, Kreek ja Kaerpõld.

## Nime kandjaid
*Anita Kreen, eesti pedagoog ja tantsujuht  (1967–)
*Ivi Kreen, eesti endine telediktor (1935–)
*Kaido Kreen, eesti võrkpallur ja rannavõrkpallur (1965–)
*Reeda Kreen-Toots, eesti näitleja ja lavastaja (1961–)
*Toomas Kreen, eesti näitleja (1959–2018)
*Uno Kreen, eesti laulja (1928–1996)

## Viited

## Välislingid
*
Tundlik sisu

**Tundlik sisu** on selline materjal avalikus ruumis, mis võib oluliselt häirida mõnda ruumi kasutajat ja kellelt ei saa maailmavaatelistel, psühholoogilistel, esteetilistel, meditsiinilistel vmt põhjustel eeldada selle materjali olemasolu vaikimisi aktsepteerimist end ümbritsevas keskkonnas. Tüüpilised tundliku sisu kategooriad on näiteks vägivald, pornograafia, aga ka filmide jm narratiivide olulised šüžeepöörded, lisaks evolutsioonilist päritolu foobiad, nagu arahnofoobia, või meditsiinilised näidustused, nagu epilepsia, mida teatud sisu näitamine võib esile kutsuda.

## Tundliku sisu hoiatused

Eri väljaannetes ja keskkondades on aegade jooksul koostatud tundliku sisu hoiatuste süsteeme, näiteks filmide puhul rakendavad Eesti kinod silte nagu PERE, MS6, MS12, K12, K14, K16; veebisisu puhul on rahvusvaheliselt tuntud lühendid nagu NSFW (inglise keeles *not safe for work*) või märgistused nagu "CW POL" (inglise keeles *content warning: politics*) või TW SUI (*trigger warning: suicide*).

Eristatakse tundliku sisu hoiatusi, mille aluseks on objektiivsed näidustused nagu posttraumaatiliste stressihäirete tüüpilised põhjustajad, evolutsioonilist päritolu foobiad vmt ja selliseid, mis on kultuurilised, esteetilised või ideoloogilised. Tundliku sisu hoiatustega püütakse luua avalikku ruumi, mille liikmeteks saab olla võimalikult lai spekter osalejaid ja on võimalik nendevaheline suhtlus.

### Hoiatused eri platvormidel

Mastodoni födiversumis saab lisada igale postitusele vabas sõnastuses tundliku sisu hoiatuse, Redditis on standardiseeritud hoiatussildid NSFW ja "Spoiler" ning kogukond võib juurutada oma täiendavad sildid.

Instagram lõi võimaluse tundliku sisu piiramiseks juulis 2021, valida saab kolme piiramise taseme vehel ja tundlik sisu on määratletud viie kategooria poolt, milleks on vaimsed häired ja enesevigastamine, vägivald, seksuaalsus, ravimid ja mõnuained, piiratud levikuga kontod. Twitter võimaldab 2022. aasta veebruarist lisada multimeediale tundliku sisu eest hoiatavaid silte nagu "alastus", "vägivald" ja "tundlik".

## Vaata ka
*Emotikon

## Viited
Asni

**Asni** on küla (*mazciems*) Lätis Madona piirkonnas Ošupe vallas.

Asni asub valla kaguosas Asna ja Maizaste jõe vahelisel alal. Sinna jääb Sipiņi bussipeatus. 

Külast lõunasse jäävad Asne asulakohad on muinsusmälestistena riikliku kaitse all.

2008. aastal oli külas 10 elanikku.

## Viited
Mircze

**Mircze** (ukraina keeles Мірче) on küla Poolas Lublini vojevoodkonnas Hrubieszówi maakonnas, Mircze valla halduskeskus. Mircze asub maakonnakeskusest Hrubieszówist ligikaudu 17 km lõunas, Ukraina piirist 12 km kaugusel.
Lucas Cavallini

**Lucas Daniel Cavallini** (sündinud 28. detsembril 1992 Torontos) on Kanada jalgpallur, kes mängib ründajana Kanada jalgpallikoondises.

Cavallini sündis Kanadas argentiinlasest isa ja kanadalannast ema perekonnas.

Ta alustas klubikarjääri Uruguay klubis Nacional, millega liitus 2010. aastal. Uruguay kõrgliigas debüteeris ta hooajal 2012/13, mil oli laenul Juventudis. 25 mänguga lõi ta sel hooajal kümme väravat. Suurem osa aastatest 2013–2015 mängis ta Uruguay kõrgliigaklubis Fénix. Tema edukaim hooaeg oli Uruguays 2014/15, mil ta lõi 14 väravat.

2017. aasta jaanuaris sõlmis ta lepingu Uruguay kõrgliigaklubiga Peñarol. 2017. aasta augustis läks ta laenule Mehhiko kõrgliigaklubisse Puebla, kellega sõlmis aasta hiljem püsiva lepingu. 75 mänguga lõi Cavallini Mehhiko kõrgliigas 29 väravat.

Aastatel 2020–2022 mängis Cavallini Major League Socceri (MLS) klubis Vancouver Whitecaps FC. Kolme hooajaga lõi ta MLS-is 18 väravat.

Kanada jalgpallikoondises debüteeris Cavallini 15. augustil 2012 sõprusmängus Trinidadi ja Tobago vastu. Koondisekarjääri kaks esimest väravat lõi ta 8. septembril 2018 CONCACAF-i Rahvuste Liiga valikmängus USA Neitsisaarte vastu. Cavallini on kuulunud Kanada koondisse 2017., 2019. ja 2021. aasta CONCACAF Gold Cup'il. 2019. aasta CONCACAF Gold Cup'il lõi ta viis väravat, sh tegi viimases alagrupimängus Kuuba vastu kübaratriki.

## Viited
Năvodari

**Năvodari** (ajaloolised nimed **Carachioi**, **Caracoium**, türgi keeles *Kara Koyum*) on linn Rumeenias Constanța maakonnas. Linn asub ajaloolises Põhja-Dobrudža piirkonnas, Musta mere ja Tașauli järve ning Corbu järve vahel.

Linna haldusalasse kuulub üks küla: Mamaia-Sat.

Asulat on esmamainitud 1421. aastal, Rumeenia koosseisus on alates 1877. aastal. Praeguse nime sai Năvodari 1927. aastal. 1954. aastal hakati Năvodarisse rajama superfosfaadi ja väävelhappe tehast, mis valmis 1957. aastal. Linnaõigused anti Năvodarile 1968. aasta detsembris.

## Viited
Kress (perekonnanimi)

**Kress** on perekonnanimi.

Kreß on levinud perekonnanimi ka Saksamaal.

## Statistika
2022. aasta 1. jaanuari seisuga oli Eestis perekonnanimi Kress 33 inimesel: 17 mehel ja 16 naisel. Perekonnanimede levikult oli Kress meeste puhul 7376. kohal ja naiste puhul 8524. kohal. Perekonnanime Kress kandja oli keskmiselt 47 aasta vanune.

19. sajandi algul pandi pärisorjusest vabastamise käigus Võrumaal Räpina kihelkonna Räpina mõisavallas ja Harjumaal Hageri kihelkonna Pahkla mõisavallas talupoegadele nimeks Kress. 

Nimede eestistamise käigus loobus üks isik 1938. aastal nimest Kress ning võttis uueks nimeks Tali.

## Nime kandjaid
### Nime kandjaid Eestis
*Allan Kress, eesti näitleja ja lavastaja (1972–)
*Arnold Kress, Eesti NSV partei- ja riigitegelane, sporditegelane (1897–1974) 
*Gerhard Kress, eesti poliitik ja advokaat (1894–1936)
*Richard Kress, eesti õpetaja, toimetaja ja tõlkija (1896–1975)

### Nime kandjaid välismaal
*Carl Kress, USA džässmuusik (1907–1965)
*Eric Kress, taani kinematograaf (1962–)
*Gunther Kress, inglise semiootik (1940–)
*Harold F. Kress, USA filmimonteerija (1913–1999)
*Nancy Kress, USA kirjanik (1948–)
*Nathan Kress, USA näitlaja ja lavastaja (1992–)
*Samuel Henry Kress, USA ettevõtja, filantroop ja kunstikoguja (1863–1955)
*Viktor Kress, vene poliitik (1948–)
*Wilhelm Kress, austria leidur ja lennunduspioneer (1836–1913)

## Viited

## Välislingid
*
Lielmežnieki

**Lielmežnieki** on küla (*mazciems*) Lätis Madona piirkonnas Ošupe vallas.

Lielmežnieki asub valla edelaosas Meirāni kanali ääres.

Aastal 1897 asus seal katoliiklaste küla, kus oli 89 elanikku.  Aastal 2008 oli külas 15 elanikku.

## Viited
Liepsalas

**Liepsalas** on küla (*mazciems*) Lätis Madona piirkonnas Ošupe vallas.

Liepsalas asub valla lääneosas. Külas on Oskars Kalpaksi muuseum.

## Viited
Przewodów

**Przewodów** (ukraina keeles Переводів) on küla Poolas Lublini vojevoodkonnas Hrubieszówi maakonnas Dołhobyczówi vallas. Przewodów asub Ukraina piirist ligi 7 km kaugusel.

Küla on esmamainitud 1403. aastal.

15. novembril 2022 kell 15.40 kohaliku aja järgi tabas Przewodówit rakett, mille tagajärjel hukkus kaks inimest. Esialgu usuti, et tegemist oli Vene raketiga. 16. novembril aga selgus, et tegemist oli Ukraina õhuväe raketiga.

## Viited
Gaigalieši

**Gaigalieši** on küla (*mazciems*) Lätis Madona piirkonnas Ošupe vallas.

Gaigalieši asub valla lääneosas Meirāni kanali ääres. Sinna jääb Gaigalieši bussipeatus.

Aastal 2008 oli külas 25 elanikku.

## Viited
Carlos Gruezo

**Carlos Armando Gruezo Arboleda** (sündinud 19. aprillil 1995 Santo Domingos) on Ecuadori jalgpallur, kes mängib poolkaitsja või keskkaitsjana Major League Socceri (MLS) klubis San Jose Earthquakes ja Ecuadori jalgpallikoondises.

Ecuadori kõrgliigas debüteeris ta 2011. aastal Independiente DV meeskonnas. Aastatel 2012–2014 mängis ta Ecuadori klubis Barcelona SC. 2012. aastal tuli ta Barcelonaga Ecuadori meistriks.

2014. aasta jaanuaris sõlmis ta nelja-aastase lepingu Saksamaa kõrgliigaklubiga VfB Stuttgart. Esimese ja ainsa värava lõi ta klubi meeskonnas 28. novembril 2014 liigamängus Freiburgi vastu. Ta sai sellega esimeseks Ecuadori jalgpalluriks, kes on Bundesligas värava löönud. Saksamaal Gruzero aga lõpliku läbimurret veel ei teinud.

Aastatel 2016–2019 mängis ta Major League Socceri (MLS) klubis FC Dallas.

2019. aasta juulis naasis Gruezo Saksamaa kõrgliigasse, sõlmides viieaastase lepingu Augsburgiga.

2023. aasta jaanuaris liitus Gruezo taas Major League Socceriga, kui sõlmis kolmeaastase lepingu San Jose Earthquakesiga.

Ecuadori jalgpallikoondises debüteeris Gruezo 17. mail 2014 sõprusmängus Hollandi vastu. Ta on kuulunud Ecuadori koondisse 2014. ja 2022. aasta maailmameistrivõistlustel, 2019., 2021. ja 2024. aasta Copa Américal ning 2016. aasta Copa América Centenariol.

## Saavutused
;Barcelona
*Ecuadori Serie A: 2012
;FC Dallas
*US Open Cup: 2016
*Supporters' Shield: 2016

## Viited
Piero Hincapié

**Piero Martín Hincapié Reyna** (sündinud 9. jaanuaril 2002 Esmeraldases) on Ecuadori jalgpallur, kes mängib keskkaitsjana Saksamaa kõrgliigaklubis Leverkuseni Bayer ja Ecuadori jalgpallikoondises.

2019. aastal debüteeris ta Ecuadori kõrgliigas Independiente del Valle meeskonnas. 2020. aasta augustis sõlmis ta lepingu Argentina kõrgliigaklubiga Talleres.

2021. aasta augustis sõlmis ta lepingu Leverkuseni Bayeriga. Esimese värava lõi ta klubi meeskonnas 30. septembril 2021 UEFA Euroopa Liiga alagrupimängus Celticu vastu. Saksamaa kõrgliiga lõi ta esimese värava sama aasta 4. detsembril mängus Greuther Fürthi vastu.

2019. aastal osales Hincapié Ecuadori kuni 17-aastaste koondisega noorte maailmameistrivõistlustel. Ecuadori jalgpallikoondises tegi ta debüüdi 13. juunil 2021 Copa América alagrupimängus Colombia vastu. Koondisekarjääri esimese värava lõi ta sama aasta 11. novembril MM-i valikmängus Venezuela vastu.

## Viited
Kārklaiņi

**Kārklaiņi** on küla (*maziems*) Lätis Madona piirkonnas Ošupe vallas.

Kārklaiņi asub valla lääneosas Meirāni kanali kaldal. Praktiliselt on see osa naaberkülast Stūrmežs.

Aastal 1897 oli see katoliiklaste küla, kus oli 56 elanikku.

## Viited
Klāvāni

**Klāvāni** on küla (*mazciems*) Lätis Madona piirkonnas Ošupe vallas.

Klāvāni asub valla kirdeosas.

## Viited
Michael Estrada

**Michael Steveen Estrada Martínez** (sündinud 7. aprillil 1996 Guayaquilis) on Ecuadori jalgpallur, kes mängib ründajana Mehhiko kõrgliigaklubis Cruz Azul ja Ecuadori jalgpallikoondises.

Ta alustas klubikarjääri Ecuadori klubis Macará, mille meeskonnas debüteeris ta Ecuadori kõrgliigas 2013. aastal. Ecuadori kõrgliigas on ta mänginud veel El Nacionali (2016–2017) ja Independiente del Valle (2017–2018) meeskonnas 2019. aastal mängis ta taas Macarás ning lõi 29 mänguga 17 väravat.

2019. aasta detsembris sõlmis ta lepingu Mehhiko kõrgliigaklubiga Toluca. 2022. aasta esimeses pooles oli ta Tolucast laenul Major League Socceri (MLS) klubis D.C. United. Sama aasta augustis läks ta laenule Cruz Azuli.

Ecuadori jalgpallikoondises tegi Estrada debüüdi 22. veebruaril 2017 sõprusmängus Hondurase vastu. Koondisekarjääri esimese värava lõi ta 10. septembril 2019 sõprusmängus Boliivia vastu. Ta kuulus Ecuadori koondisse 2021. aasta Copa Américal. 2022. aasta maailmameistrivõistluste valikturniiril oli Estrada kuue väravaga Ecuadori suurim väravakütt.

## Viited
Födiversum

**Födiversum** (sõnadest föderatsioon ja universum) on kogum födereeritud, kuid sõltumatult majutatud servereid ehk "isendeid", mida kasutatakse veebisisu nagu veebisaidid, blogid, mikroblogid jm sotsiaalmeedia, failivaramud jmt avaldamiseks. Födiversumit hoiavad koos avatud protokollid nagu ActivityPub ja need võimaldavad kasutajatel jagada sisu eri platvormide ja teenuste vahel ning väldivad sellega platvormimajanduse võimendatud monopolistlikke tendentse.

Födiversumi väärtuspakkumist väljendab mõte, et mis oleks, kui Twitteri, Facebooki, Instagrami, Youtube'i, Bandcampi, Bloggeri, Redditi jt platvormide teenused oleks integreeritud ühte hiiglaslikku võrgustikku, kus saab sama kasutajaga kogu sisu ristviidata ja sellega aktiivselt suhestuda. Sisuliselt sellist võimalust födiversum oma kommertsplatvormide vähem tuntud ekvivalentidega pakubki.

## Protokollid ja rakendused

Tuntumad födiversumi protokollid on ActivityPub, Diasapora, OStatus ja Zot. Protokollide rakendusi võib kategoriseerida mitmeti, ühe võimaliku ülevaate pakub kategoriseering 2022. aasta seisuga:

* Multimeedia: MediaGoblin, Nextcloud
:* Audio: Funkwhale, Castopod, Pubcast
:* Pildid: PeerPx, Pixelfed, Anfora
:* Video: PeerTube, Owncast
* Failid: Nextcloud, OLKi, Zap
* Raamatud: Inventaire, BookWyrm
* Lingikogud: Prismo, lotide, Littr.me, Lemmy
* Mikroblogimine: Mastodon, Diasapora, Pleroma, Misskey, Calckey, microblog.pub, pump.io, Zap
* Sündmused: Mobilizon, Friendica, Gancio
* Blogimine: GNU social, Friendica, Plume, WriteFreely, Socialhome
* Sisuhaldus: Drupal, Wordpress, Hubzilla, streams

## Ajalugu

Kontseptsiooni födiversumist sai alguse GNU Social võrgustikuga 2008. aastal, selle edasiarendusteks on Mastodoni loomine 2016. aastal ja W3C egiidi all 2018. aastal väljatöötatud ActivityPub avatud protokoll. Hinnanguliselt suurimad födiversumi teenused 2022 hilissügisel on Mastodon, Matrix, PeerTube ja Disapora.

## Viited


## Välislingid
*Födiversumi mahu statistika
*Födiversumi teenuste brauser
*Födiversumi observatoorium
Aare Kimmel

**Aare Kimmel** (sündinud 16. märtsil 1951 Kalbus) on eesti luteri vaimulik, EELK Rannamõisa ja Randvere koguduste õpetaja. 

Aastal 2010 valiti ta aasta vaimulikuks ning aastal 2021 andis kirikuvalitsus talle õiguse kanda kuldset ametiristi. Laiem avalikkus teab Aare Kimmelit  eelkõige raadiopastorina. Tema suuremad tööd on piibliõppesari Algtõed ning pea kuus aastat väldanud sari "Piibel kaanest kaaneni". Selles piibliõppesarjas loeb ja seletab õpetaja Aare Kimmel salm-salmi kaupa ära terve Piibli, nii Vana kui ka Uue Testamendi raamatud, sidudes loetut tänapäevaga. Sari on nüüdseks olemas enam kui 100 keeles, eestikeelse sarja alusmaterjalid on tõlgitud soome keelest.

TV7 on teinud temast ka portreesaate  "Aare Kimmel - Raadiopastor".   

## Elukäik
Aare Kimmeli sünnikodu on Raplamaal Kalbu küla vanimas talumajas. Vanemad olid usklikud inimesed, isa toimetas ka surnute külast ärasaatmist. Paari kilomeetri kaugusele kodust jäi Järvakandi kirik, mõniteist tuli Rapla kirikusse, kuhu sõideti jalgratastega. Rapla kirikus käis Aare laulukooris ja leeris ning peab oma suureks mõjutajaks tolleaegset koguduse õpetajat Esra Rahulat. 

Koolitee viis noormehe Räpina aiandustehnikumi, suure loodushuvilisena tundus see valik parem kui keskkooli minek. Seejärel algas töö kodukandis Mitšurini aiandussovhoosis.

Oleviste ärkamise ajal tekkisid sidemed Rannamõisa kogudusega. Pühapäeviti käidi pastor Karl Reinaru kodus, kus toimusid laulu- ja pasunakoori harjutused ning palvetunnid. Seal võeti vastu ka Venemaalt tulnud külalisi, kes tahtsid osa saada äkamisest.  Käidi läbi Ingeri kiriku noortega. Aare tutvus seal ingerisoomlanna Ellaga ja nad abiellusid 1985. aastal. Austusest abikaasa emakeele vastu õppis Aare ära ka soome keele. 

25. jaanuaril 1992 ordineeriti ta Kupanitsa ingeri koguduses diakoniks, kuid ta jäi siiski Rannamõisa kogudust teenima. 1993-1998 õppis Usuteaduste Instituudis ja ordineeriti õpetajaks 15. septembril 1998. Sellest ajast sai Aare Kimmelist lisaks Rannamõisale ka Randvere koguduste õpetaja, pensionile jäänud Karl Reinaru töö jätkaja. 

Aare Kimmel on harrastusmuusik, mängib orelit, klaverit ja kitarri. 

## Tunnustus
*2021 EELK kuldrist

## Viited
Exidiopsis

***Exidiopsis*** on kandseente hõimkonda kuuluv seente perekond.

## Liike
**[[Exidiopsis calcea]]*
**Exidiopsis effusa* – n-ö haldjajuuksed

## Välislingid
*
Uśmierz

**Uśmierz** on asula (*osada*) Poolas Lublini vojevoodkonnas Hrubieszówi maakonnas Dołhobyczówi vallas. Uśmierz asub Ukraina piirist vähem kui pooleteise kilomeetri kaugusel.

## Viited
Żniatyn

**Żniatyn** on küla Poolas Lublini vojevoodkonnas Hrubieszówi maakonnas Dołhobyczówi vallas. Żniatyn asub Ukraina piirist ligi 5 km kaugusel.

## Viited
Dołhobyczów

**Dołhobyczów** (ukraina keeles  Долгобичів või Довгобичів) küla Poolas Lublini vojevoodkonnas Hrubieszówi maakonnas, Dołhobyczówi valla halduskeskus. Dołhobyczów asub Ukraina piirist 4 km kaugusel.

Dołhobyczówit on esmamainitud 1430. aastal.

## Viited
Chłopiatyn

**Chłopiatyn** on küla Poolas Lublini vojevoodkonnas Hrubieszówi maakonnas Dołhobyczówi vallas. Chłopiatyn asub Ukraina piirist ligikaudu 2,5 km kaugusel.
Exidiaceae

***Exidiaceae*** oli kandseente hõimkonda kuulunud seente sugukond.

Sellesse kuulunud perekonnad on liigutatud teistesse sugukondadesse.

## Välislingid
*
Süldik

**Süldik** (*Exidia*) on kandseente hõimkonda kuuluv seente perekond.

## Liike
**Exidia candina* – kõhrsüldik, *Exidia cartilaginea*
**Exidia glandulosa* – tammesüldik, ka *Exidia truncata*
**Exidia nigricans* – must süldik, ka harilik süldik ja *Exidia plana*
**Exidia pithya* – läiksüldik
**Exidia recisa* – lehtersüldik
**Exidia repanda* – nööpsüldik
**Exidia saccharina* – kuusesüldik
**Exidia thuretiana* – valge süldik

## Välislingid
*
Mastodonid

**Mastodonid** ehk **mastodondid** on väljasurnud londiliste parafüleetiline takson, mis ei ole tänapäeva süstemaatikas käibel. Mastodonid elasid hiliseotseenist pleistotseenini põhjapoolkeral.

George Cuvier hõlmas 1817. aastal uude perekonda *Mastodon* muu hulgas liigid *Mastodon giganteum* (*[[Mammut americanum]]*) ja *Mastodon angustidens* (*[[Gomphoterium angustidens]]*). 

Henry Fairfield Osborn vaatles 1921. aastal seda rühma ülemsugukonnana *Mastodontoidea*. Sellesse arvati sugukonnad harihammaslased (*Gomphotheriidae*), mammutlased (*Mammutidae*) ja *[[Stegodontidae]]*.
Fuligo

***Fuligo*** on perekond limakuid seltsist *[[Physarales]]*.

## Liike
**[[Fuligo candida]]*
**[[Fuligo cinerea]]*
**[[Fuligo gyrosa]]*
**[[Fuligo intermedia]]*
**[[Fuligo leviderma]]*
**[[Fuligo luteonitens]]*
**[[Fuligo megaspora]]*
**[[Fuligo rufa]]*
**Fuligo septica* – puugipask
Hundipiim

**Hundipiim**  (*Lycogala*) on limakuperekond.

## Liike
**Lycogala epidendrum* – harilik hundipiim
**Lycogala exiguum* – pisi-hundipiim

## Välislingid
*
Reticulariidae

***Reticulariidae*** on sugukond limakuid.

## Perekondi
**Lycogala* – hundipiim
**[[Reticularia]]*
**[[Tubifera]]*

## Välislingid
*
Juhan (ansambel)

**Juhan** oli eesti ansambel, mis tegutses 2013–2022. aastatel.

Ansambel "Juhan" esitas eesti luuletaja Juhan Liivi sõnadele kirjutatud muusikat. 

Selle koosseisus mängisid Riho Sibul, Jaak Sooäär (kitarrid), Raul Vaigla (bass), Henno Kelp (bass) ja Andrus Lillepea (löökriistad).

## Diskograafia
* 2013. aastal anti välja esimene heliplaat „Juhan“.
* 2019. aastal anti välja nii CD kui ka vinüülina “Ma lillesideme võtaks”. 

## Viited
Damian Warner

**Damian David George Warner** (sündinud 4. novembril 1989 Londonis) on Kanada kümnevõistleja, olümpiavõitja. 

Warner tegi täiskasvanute tiitlivõistluste debüüdi 2011. aasta maailmameistrivõistlustel Daegus, kus lõpetas kümnevõistluse 18. kohal. 

2012. aasta suveolümpiamängudel Londonis sai ta tulemusega 8442 punkti viienda koha. 

2013. aasta maailmameistrivõistlustel Moskvas võitis Warner pronksmedali isikliku rekordiga 8512 punkti. 

2014. aasta Sopotis toimunud sise-MM-il oli ta seitsmevõistluses seitsmes. Sama aasta Rahvaste Ühenduse mängudel Glasgow's võitis ta kümnevõistluse 8282 punktiga.

2015. aasta Panameerika mängudel võitis Warner kuldmedali Kanada ja võistluste rekordiga 8659 punkti. Pekingis toimunud maailmameistrivõistlustel sai ta Ashton Eatoni järel hõbemedali Kanada rekordiga 8695. 

2016. aasta suveolümpiamängudel Rio de Janeiros võitis ta tulemusega 8666 punkti Eatoni ja prantslase Kevin Mayeri järel pronksmedali. 

2017. aasta maailmameistrivõistlustel Londonis oli ta 8309 punktiga viies.

2018. aasta sisemaailmameistrivõistlustel Birminghamis võitis Warner seitsmevõistluses Mayeri järel hõbemedali Kanada rekordit tähistanud 6343 punktiga. Mais viis ta Götzises Kanada rekordi 8795 punktini.

2019. aasta Panameerika mängudel Limas võitis ta kuldmedali 8513 punktiga. Maailmameistrivõistlustel Dohas võitis ta Niklas Kauli ja Maicel Uibo järel 8529 punktiga pronksmedali.

2021. aasta mais viis Warner Götzises Kanada rekordi 8995 punktini. Ühtlasi püstitas ta kaugushüppes Kanada rekordi, kümnevõistlejate maailmarekordi 8.28 ning tõkkejooksus kümnevõistlejate maailmarekordi 13,36. Tokyo olümpiamängudel võitis Warner olümpiarekordiga 9018 punkti Mayeri ja Ashley Moloney ees kuldmedali. Sellega sai temast neljas 9000 punkti piiri ületanud kümnevõistleja.

Warner tuli 2022. aasta sisemaailmameistrivõistlustel Belgradis seitsmevõistluse maailmameistriks Kanada rekordiga 6489 punkti. Kaugushüppes püstitas ta Kanada siserekordi 8.05. 2022. aasta maailmameistrivõistlustel Eugene'is juhtis ta kümnevõistlust nelja ala järel, kuid 400 meetri jooksus saadud reievigastuse tõttu oli ta sunnitud katkestama.

2023. aasta kergejõustiku maailmameistrivõislustel Budapestis sai ta teise koha tulemusega 8804 punkti.

Warnerile kuuluvad kümnevõistlejate maailmarekordid 100 meetri jooksus (10,12) ja 110 meetri tõkkejooksus (13,36).

## Isiklikku

Damian Warneri elukaaslane on Kanada endine tõkkejooksja Jennifer Cotten. Neil on 2021. aasta märtsis sündinud poeg Theo.

## Isiklikud rekordid

### Mitmevõistlus
*Kümnevõistlus – 9018 punkti (NR), 5. august 2021, Tokyo
*Seitsmevõistlus – 6489 punkti (NR), 19. märts 2022, Belgrad

### Üksikalad

;Väljas

;Sees

Allikas: Rahvusvaheline Kergejõustikuliit

## Viited

## Välislingid

*
Debaltseve lahing

**Debaltseve lahing** oli lahing Ukraina vägede ja Donbassi separatistide ja Venemaa ühendjõudude vahel 2015. aastal, mis lõppes Ukraina vägede taandumisega sellest piirkonnast. 

## Viited
Gonzalo Plata

**Gonzalo Jordy Plata Jiménez** (sündinud 1. novembril 2000 Guayaquilis) on Ecuadori jalgpallur, kes mängib äärepoolkaitsjana Hispaania kõrgliigaklubis Valladolidi Real ja Ecuadori jalgpallikoondises.

Ta alustas klubikarjääri Ecuadori klubis Independiente del Valle, debüteerides Ecuadori kõrgliigas 2018. aastal.

2019. aastal liitus ta Portugali kõrgliigaklubiga Lissaboni Sporting. 2021. aasta augustis läks ta Sportingust laenule Valladolidi Reali. Hooajal 2021/22 lõi Plata Hispaania esiliigas kuus värvat ja kindlustas klubiga pääsu Hispaania kõrgliigasse. 2022. aasta juulis sõlmis ta Valladolidi Realiga püsiva viieaastase lepingu.

2019. aastal saavutas Plata Ecuadori kuni 20-aastaste koondisega juunioride maailmameistrivõistlustel pronksmedali. Plata lõi turniiril kaks väravat ja pälvis Pronkspalli auhinna. Ta lõi turniiril kaks väravat: esimese viimases alagrupimängus Mehhiko vastu (see oli seejuures ainus Ecuadori mängija löödud värav alagrupiturniiril; teine värav tuli omaväravast) ja teises kaheksandikfinaalis penaltist Uruguay vastu. Ecuadori jalgpallikoondises tegi Plata debüüdi 5. septembril 2019 sõprusmängus Peruu vastu. Koondisekarjääri esimese värava lõi ta oma teises koondisemängus viis päeva hiljem sõprusmängus Boliivia vastu. 2021. aasta Copa América teises alagrupimängus lõi ta värava Venezuela vastu.

## Saavutused
;Sporting CP
*Primeira Liga: 2020–21
*Taça da Liga: 2020–21

## Viited
Physaridae

***Physaridae*** on sugukond limakuid.

## Perekondi
**[[Badhamia]]*
**[[Fuligo]]*
**[[Lignydium]]*
**[[Physarum]]* (umbes 100 liiki)

## Välislingid
*
Jean Raspail

**Jean Raspail** (5. juuli 1925 – 13. juuni 2020) oli prantsuse kirjanik, rändur ja maadeuurija.

Tema tuntuim teos on 1973. aastal ilmunud romaan *"Le Camp des Saints"*, mis räägib massiimmigratsioonist kolmandast maailmast Euroopasse.

1981. aastal pälvis ta "Prantsuse Akadeemia suure romaaniauhinna" ja 2003. aastal "Prantsuse Akadeemia suure kirjandusauhinna".
Esperanto maja

**Esperanto maja** on terviklik hoone, mille põhieesmärk on toimida esperantistide liiduna, pakkuda teavet esperanto kohta või säilitada esperanto materjale (raamatupood, raamatukogu, arhiiv) ja mille seos esperanto liikumisega on väljastpoolt selgelt nähtav, näiteks esperanto lipu eksponeerimisega või esperantonimelise sildiga. Esperantomajad kuuluvad sageli oma riigi esperantoühendusse.

Mõned esperanto majad:

* Esperanto-Stacio – Halbo Berliini lähedal, Saksamaa
* Bona Espero - Alto Paraiso, Brasiilia
* Esperanto kultuuridevaheline keskus – Mazara del Vallo, Itaalia
* Antwerpeni esperanto maja – Antwerpen, Belgia
* Berlini Lichtenbergi Esperanto maja, Saksamaa
* Saksa Esperanto Kultuurikeskus - Berliin, Saksamaa
* Esperanto maja Jacugatakes - Hokutos, Yamanashi prefektuuris, Jaapanis
* Esperanto maja Sjötöris, Ungaris
* Esperanto maja, Wedgwood Memorial College – Suurbritannia
* Esperanto-Talu ehk Esperanto -Külalistemaja - Lesjöfors, Rootsi
* Kultuuridevaheline keskus Herzberg – Herzberg am Harz, Saksamaa
* Calgary Esperanto Keskus – Calgary, Kanada
* Grezioni loss – Baugé-en-Anjou, Prantsusmaa
* Quinpetal - Bouresse, Prantsusmaa
* Esperanto kultuurikeskus - La Chaux-de-Fonds, Šveits
* La Maraude, Arrout, Ariège, Prantsusmaa
* Montreali Esperanto Maja, Montreal, Kanada
* Arizona roheline maja – Tempe, Arizona, USA
* Sydney Esperanto Maja – Sydney, Austraalia
* Souli Esperanto Kultuurikeskus - Soul, Lõuna-Korea
* Michendorfi Esperanto maja , Michendorf, Saksamaa
* Tririvera Esperanto Maja, Tririveros, Quebecis, Kanadas
Discina

***Discina*** on liudikulaadsete perekond.

## Liike
**Discina ancilis* – ketas-kogritsliudik

## Varasemaid liike
**[[Maublancomyces geogenius]]*

## Välislingid
* ''Discina'' andmebaasis eElurikkus
Sadegh Moharrami

**Sadegh Moharrami Getgasari** (pärsia keeles صادق محرمی; sündinud 1. märtsil 1996 Hashtparis) on Iraani jalgpallur, kes mängib paremkaitsjana Horvaatia kõrgliigaklubis Zagrebi Dinamo ja Iraani jalgpallikoondises.

Iraani kõrgliigas debüteeris ta hooajal 2013/14 Malavani meeskonnas. Aastatel 2016–2018 mängis ta Iraani kõrgliigaklubis Persepolis. 2017. aastal ja 2018. aastal tuli ta Persepolisega Iraani meistriks. Hooajal 2017/18 valiti Moharrami Iraani kõrgliiga hooaja sümboolsesse koosseisu.

2018. aasta juunis sõlmis ta viieaastase lepingu Zagrebi Dinamoga. Hooaja 2019/20 esimeses pooles oli ta Dinamost laenul Horvaatia kõrgliigaklubis Lokomotiva. Dinamoga on Moharrami tulnud Horvaatia meistriks neli korda.

Iraani jalgpallikoondises debüteeris 11. septembril 2018 sõprusmängus Usbekistani vastu. Ta kuulub Iraani koondisse 2022. aasta maailmameistrivõistlustel.

Ta on talõši päritolu.

## Saavutused
;Persepolis
*Persian Gulf Pro League: 2016–17, 2017–18
*Iraani kõrgliiga: 2017
;Zagrebi Dinamo
*Prva HNL (4): 2018–19, 2019–20, 2020–21, 2021–22
*Horvaatia karikas: 2020–21
*Horvaatia superkarikas: 2019, 2022

## Viited
Milad Mohammadi

**Milad Mohammadi Keshmarzi** (pärsia keeles میلاد محمدی کشمرزی; sündinud 29. septembril 1993) on Iraani jalgpallur, kes mängib vasakkaitsja või äärepoolkaitsjana Kreeka kõrgliigaklubis Ateena AEK ja Iraani jalgpallikoondises.

Iraani kõrgliigas debüteeris ta hooajal 2014/15 Rah Ahani meeskonnas.

2016. aasta veebruaris sõlmis ta lepingu Venemaa kõrgliigaklubiga Groznõi Ahmat. Aastatel 2019–2021 mängis ta Belgia kõrgliigaklubis Gent.

2021. aasta septembris sõlmis ta kolmeaastase lepingu AEK-ga.

Iraani kõrgliigas debüteeris ta 11. juunil 2015 sõprusmängus Usbekistani vastu. Koondisekarjääri esimese värava lõi ta 11. juunil 2021 MM-i valikmängus Kambodža vastu. Ta on kuulunud Iraani koondisse 2018. ja 2022. aasta maailmameistrivõistlustel ning 2019. aasta Aasia meistrivõistlustel.

Tema kaksikvend Mehrdad Mohammadi on samuti jalgpallur.

## Viited
Anti Allas

**Anti Allas** (sündinud 26. novembril 1977 Võrus) on eesti poliitik, XV Riigikogu liige. Ta oli Võru linnapea alates 11. novembrist 2013 kuni aprillini 2023 ning on Sotsiaaldemokraatliku Erakonna aseesimees alates 5. veebruarist 2022.

## Hariduskäik
Ta on õppinud Lepistu Põhikoolis, Rõuge Põhikoolis ning lõpetanud 1996. aastal Võru Kreutzwaldi Gümnaasiumi. 2000. aastal lõpetas ta Eesti Põllumajandusülikooli maakorralduse erialal.

## Poliitiline tegevus

2013. aasta kohaliku omavalitsuse volikogude valimistel kandideeris Allas Võru linnas sotsiaaldemokraatide nimekirjas ning osutus valituks 479 häälega. Tema häälesaak oli kõigist kandidaatidest suurim. Pärast valimisi sõlmisid Sotsiaaldemokraatlik Erakond, Keskerakond ja valimisliit Võru väärib võimekust koalitsioonilepingu ning 11. novembril 2013 valiti Allas linnapeaks.

2014. aasta jaanuaris astus ta Sotsiaaldemokraatlikku Erakonda. 

2017. aasta kohalikel valimistel kandideeris ta taas Võru linnas ning kogus 1506 häält (26% häältest). Kuigi sotsiaaldemokraadid võitsid volikogus enamuse (11 mandaati 21-st), sõlmiti koalitsioonileping Keskerakonnaga. 1. novembril 2017 valiti Allas linnapea ametisse tagasi. 

Allas kandideeris 2019. aasta Riigikogu valimistel Võru-, Valga- ja Põlvamaal sotsiaaldemokraatide nimekirjas viimasel kohal. Ta kogus 789 häält, mis oli nimekirjas paremuselt teine tulemus, kuid ei osutunud valituks. 

2021. aasta kohaliku omavalitsuse volikogude valimistel kogus Allas Võru linnas 1341 häält. Sotsiaaldemokraadid võitsid volikogus 10 mandaati ning sõlmisid koalitsioonilepingu Reformierakonna ja Keskerakonnaga. 24. novembril valiti Allas kolmandat korda linnapeaks. 

2023. aasta Riigikogu valimiste järel läks ta Riigikogu liikmeks ja tema asemel valiti Võru linnapeaks Kalvi Kõva.

## Viited
Majīd Ḩoseynī

**Seyyed Majīd Ḩoseynī** (pärsia keeles سید مجید حسینی; sündinud 20. juunil 1996 Teheranis) on Iraani jalgpallur, kes mängib keskkaitsjana Türgi kõrgliigaklubis Kayserispor ja Iraani jalgpallikoondises.

Iraani kõrgliigas debüteeris ta 2015. aastal Esteghlali meeskonnas.

Aastatel 2018–2021 mängis ta Türgi kõrgliigaklubis Trabzonspor. 2021. aasta augustis sõlmis ta kaheaastase lepingu Kayserisporiga.

Iraani jalgpallikoondises tegi Ḩoseynī debüüdi 19. mail 2018 sõprusmängus Usbekistani vastu. Ta on kuulunud Iraani koondisse 2018. aasta maailmameistrivõistlustel, 2019. aasta Aasia meistrivõistlustel ja 2022. aasta maailmameistrivõistlustel.

## Saavutused
;Esteghlal
*Hazfi karikas: 2017–18
;Trabzonspor
*Türkiye Kupası (1): 2019–20
*TFF Süper Kupa (1): 2020

## Viited
Priit Piilmann

**Priit Piilmann** (14. mai 1965 – 20. november 2022) oli Eesti ettevõtja, Viru Keemia Grupi üks suuromanikke.

Piilmann alustas äritegevust seakasvatusega, kust jõudis kütuseärini ning kütusega kaubeldes jõudis ka oma esimese miljonini.  Tema ja Elar Sarapuu alustasid nad 1990. aastate alguses väikest kütuseäri, tuues Leedust Eestisse autokütust, algul ühe paakautoga, hiljem mitmega ning siis juba rongidega. 1994. aastal asutasid nad koos firma Eriõli. 1995. aastal ostsid nad Tartu kütuseärimehe Jüri Lõsaku pankrotistunud LMRA ning alustasid koostööd Vene firmaga Orenburgneft.  Aasta hiljem soetasid nad osaluse Bekkeri sadamas. 1997. aastal erastas Eriõli põlevkivikeemiakombinaadi Kiviter, mille järglaseks sai Viru Keemia Grupp. 1998. aastal kuulus Viru Keemia Grupi eelkäija riigiettevõtte Kiviter erastajate ringi. 

Firma Tristen Trade kaudu oli ta aastakümneid Viru Keemia Grupi üks suuremaid aktsionäre, kellele kuulus kuni 2022. aasta septembrini 39% osalus. 2022. aasta septembris jagas Priit Piilmann selle osaluse oma abikaasa, enda ja kolme poja vahel viieks. 

Piilmann oli üks Eesti jõukamaid inimesi, Äripäeva 2020. aasta edetabelis oli ta seitsmendal kohal ning tema vara väärtuseks hindas majandusleht 252,9 miljonit eurot . Piilmannide perele kuuluva Viru Keemia Grupi osaluse väärtus oli 2022. aasta Rikaste TOPi andmetel 450 miljonit eurot.

Piilmann kuulus ka Eesti Jahimeeste Seltsi juhatusse (aseesimees ja asepresident) ning oli aastatel 2013–2016 Eesti Maadlusliidu president. Lisaks investeeris ta kinnisvaraprojektidesse ning oli Järvamaal asuva Toosikannu puhkekompleksi tegelik kasusaaja.

## Tunnustus
* 2022 Eesti Jahimeeste Seltsi vapimärk Metsis

## Viited
Jaunlubāna

**Jaunlubāna** on küla (*mazciems*) Lätis Madona piirkonnas Ošupe vallas.

Jaunlubāna asub valla põhjaosas. Küla lähistel, Aiviekste jõe teisel kaldal, asus varem Jaunlubāna raudteepeatus.

Aastal 2007 oli külas 50 elanikku.

## Viited
Bendt Lindhardt

**Bendt Lindhardt** (30. august 1804 Holckenhavenis Nyborgi lähedal – 1. veebruar 1894 Aggersvoldis Jyderupi lähedal) oli Taani pastor ja Taani parlamendi liige 1853–1854.

Lindhardt oli kaupmees Lindhardt Holgerseni poeg. Ta lõpetas 1822. aastal Nyborgis ja oli aastatel 18231–825 koduõpetaja Faxes ja Margretelundis Faxest läänes. 1831. aastal sooritas ta teoloogilise eksami ja 1832. aastal sai temast Nyborgist läänes asuva Ørbæki koguduse kaplan. Ta sai 1836. aastal Ribe'i katekeesiks ja 1841. aastal Ribe'i lähedal asuva Farupi koguduse ning 1862–1889 Jyderupi ja Holmstrupi koguduse kirikuõpetajaks.

Ta valiti 27. mai 1853. aasta üldvalimistel Ribe maakonna 3. valimisringkonnas (Ribekredsen) parlamenti ja oli parlamendiliige kuni 1. detsembri 1854. aasta valimisteni, mil ta ei kandideerinud uuesti.

Lindhardt nimetati 1882. aastal Dannebrogi ordu rüütliks.

## Perekond
Tema abikaasa oli Johanne Thomasine Nicoline Lauritsdatter Prom (1806-1897).

Lapsed:
* Vincent Charles Lindhardt (1850-1922).
* Lauritz Christian Lindhardt (s. 1842), professor ja Dannebrogi rüütel.

## Allikad

# Kirkebogen i Vindinge (Max Müller) 
# ^ Hop op til:a b c d
# ^ Hop op til:a b Ribe Wiki: 
# ^ Billede af Gravsten 
# ^  Danske Tandlæger frem til 1930
Iecelnieki

**Iecelnieki** on küla (*mazciems*) Lätis Madona piirkonnas Ošupe vallas.

Iecelnieki asub valla lõunaosas. Sinna jääb Ieselnieki bussipeatus.

Aastal 1897 oli seal katoliiklaste küla, kus oli 107 elanikku. Aastal 2008 oli külas 30 elanikku.

## Viited
Stalīdzāni

**Stalīdzāni** (ka **Stalidzāni**, latgali *Staleidzāni*) on küla (*ciems*) Lätis Madona piirkonnas Barkava vallas.

Stalīdzāni asub valla põhjaosas Isliena jõe kaldal. Külas on raamatukogu. Sinna jääb Stalīdzāni bussipeatus.

Aastal 1897 oli seal katoliiklaste küla, kus oli 56 elanikku. Külas on mälestusmärk paigas, kus Nõukogude väed, sealhulgas ka Läti laskurkorpus, alustasid Aiviekste ületamist.

Küla jääb Teiči looduskaitseala kaitsevööndisse.

## Elanike arv


* 56 (1897)
* 73 (1970)
* 148 (1979)
* 725 (1989)
* 107 (2000)

* 92 (2011)
* 94 (2019)
* 74 (2021)
* 90 (2025)


## Viited
Roostetorik (perekond)

**Roostetorik** (*Pycnoporellus*) on seente perekond torikulaadsete seltsis.

## Liike
**Pycnoporellus alboluteus* – liibuv roostetorik
**Pycnoporellus fulgens* – harilik roostetorik
 
## Välislingid
*
Vahakorgik

**Vahakorgik** (*Diplomitoporus*) on seente perekond torikulaadsete seltsis.

## Liike
**Diplomitoporus crustulinus* – koorik-vahakorgik
**Diplomitoporus flavescens* – männi-vahakorgik
 
## Välislingid
*
Pape Abou Cissé

**Pape Abou Cissé** (sündinud 14. septembril 1995 Pikines) on Senegali jalgpallur, kes mängib keskkaitsjana Kreeka kõrgliigaklubis PAE Olympiakós ja Senegali jalgpallikoondises.

Ta alustas jalgpallurikarjääri kodulinnaklubis AS Pikine.

2015. aastal liitus ta Prantsusmaa esiliigaklubiga Ajaccio.

2017. aastal sõlmis ta lepingu Olympiakósega. Hooaegadel 2019/20 ja 2021/22 on ta klubiga tulnud Kreeka meistriks. Hooaja 2020/21 teisel pool oli ta laenul Prantsusmaa kõrgliigaklubis Saint-Étienne.

Senegali jalgpallikoondises debüteeris Cissé 13. oktoobril 2018 Aafrika rahvaste karikavõistluste valikmängus Sudaani vastu ja lõi selles mängus ka koondisekarjääri esimese värava. 2022. aastal tuli ta Senegali koondisega Aafrika meistriks. Ta kuulus Senegali koondisse ka 2022. aasta maailmameistrivõistlustel.

## Saavutused
;Olympiakós
*Kreeka Super League: 2019–20, 2021–22
*Kreeka karikas: 2019–20
;Senegal
*Aafrika rahvaste karikavõistlused: 2022; teine koht: 2019
;Senegal U20
*Aafrika U-20: Teine koht 2015

## Viited
Tim Ream

**Timothy Michael Ream** (sündinud 5. oktoobril 1987 Saint Louises) on USA jalgpallur, kes mängib keskkaitsjana Inglismaa Premier League'i klubis Fulham ja USA jalgpallikoondises.

Aastatel 2006–2009 mängis ta Saint Louise Ülikooli jalgpallimeeskonnas. Major League Socceris (MLS) debüteeris ta 2010. aastal New York Red Bullsi meeskonnas.

2012. aasta jaanuaris sõlmis ta lepingu Inglismaa kõrgliigaklubiga Bolton Wanderers. Klubi sai ta kindlaks põhikoosseisu liikmeks hooajal 2013/14, mil mängiti Inglismaa esiliigas. 2014. ja 2015. aastal valiti Ream Bolton Wanderersi aasta mängijaks.

2015. aasta augustis sõlmis ta lepingu Inglismaa esiliigas mänginud Fulhamiga. Fulhamiga mängis ta Inglismaa kõrgliigas esmakordselt hooajal 2018/19. 2018. aastal valiti Ream Fulhami aasta mängijaks ja hooajal 2021/22, mil võideti Inglismaa esiliiga, liigahooaja sümboolsesse koosseisu.

USA jalgpallikoondises tegi Ream debüüdi 17. novembril 2010 mängus Lõuna-Aafrika Vabariigi vastu. Koondisekarjääri esimese värava lõi ta 22. mail 2016 sõprusmängus Puerto Rico vastu. Ta on kuulunud USA koondisse 2011., 2015. ja 2019. aasta CONCACAF Gold Cupil ning 2022. aasta maailmameistrivõistlustel.

## Viited

## Välislingid
Põhjatorik (perekond)

**Põhjatorik** (*Climacocystis*) on seente perekond torikulaadsete seltsis.

## Liike
**Climacocystis borealis* – põhjatorik

## Kirjandus
*Tuomo Niemelä, *Torikseened Soomes ja Eestis*, Tartu: Eesti Loodusfoto, 2008.
 
## Välislingid
*
Obsenieki

**Obsenieki** (ka **Opsinīki**, latgali *Opsenīki*) on küla (*mazciems*) Lätis Madona piirkonnas Barkava vallas.

Obsenieki asub Riiast 181 kilomeetri kaugusel valla põhjaosas. Sinna jääb Priežukalnsi bussipeatus. Küla jääb osaliselt Teiči looduskaitseala kaitsevööndisse.

Aastal 1897 oli seal katoliiklaste küla, kus oli 126 elanikku. Aastal 2008 oli külas 25 elanikku.

## Viited
Yunus Musah

**Yunus Dimoara Musah** (sündinud 29. novembril 2002 New Yorgis) on USA jalgpallur, kes mängib poolkaitsjana Itaalia kõrgliiga klubis AC Milan ja USA jalgpallikoondises.

Ta sündis New Yorgis Ghana päritolu vanemate perekonnas. Lapsepõlves elas Musah Itaalias Castelfranco Venetos. Jalgpalli hakkas mängima kohalikus klubis Giorgione Calcio.

Aastatel 2012–2019 kuulus Musah Londoni Arsenali noorteakadeemiasse. Seejärel liitus ta Valenciaga. Hooajal 2019/20 mängis ta Valencia reservmeeskonnas Hispaania tugevuselt kolmandas liigas. Valencia põhimeeskonnas debüteeris ta 13. septembril 2020 Hispaania kõrgliigamängus Levante vastu. Sama aasta 1. novembril lõi ta Getafe vastu värava, saades 17 aasta ja 338 päeva vanuselt Valencia noorimaks mittehispaanlasest väravalööjaks, ületades rekordi Lee Kang-inilt.

Suvel 2023 liitus Musah ligi 20 miljoni euro eest AC Milaniga.

Musahl oli võimalus koondisejalgpalli mängida Ghana, Itaalia, USA või Inglismaa eest. Aastatel 2016–2019 mängis ta Inglismaa noortekoondistes. 2020. aasta novembris võttis ta vastu kutse USA jalgpallikoondiselt. USA koondises debüteeris ta 11. novembril 2020 sõprusmängus Panama vastu. Ta kuulub USA koondisse 2022. aasta maailmameistrivõistlustel.

## Viited